ก.ล.ต.ร่วมจับกุมเครือข่าย”พีบี.สมาร์ทฟาร์เมอร์”ชวนลงทุนแชร์ลูกโซ่ พบผู้เสียหาย 5 หมื่นราย
ก.ล.ต.ร่วมจับกุมเครือข่าย"พีบี.สมาร์ทฟาร์เมอร์"ชวนลงทุนแชร์ลูกโซ่ พบผู้เสียหาย 5 หมื่นราย
ก.ล.ต.ร่วมจับกุมเครือข่าย"พีบี.สมาร์ทฟาร์เมอร์"ชวนลงทุนแชร์ลูกโซ่ พบผู้เสียหาย 5 หมื่นราย
12 มิ.ย. 2563

นายเอนก อยู่ยืน ผู้ช่วยเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ร่วมกับ พล.ต.ท.ชวลิต แสวงพืชน์ ผู้บัญชาการ สำนักงานเทคโนโลยีสารสนเทศและการสื่อสาร (สทส.) พล.ต.ต.พันธนะ นุชนารถ ผู้บังคับการ กองบัญชาการตำรวจปราบปรามยาเสพติด (บช.ปส.) นางสาวสุภัค ไชยวรรณ รองผู้อำนวยการสำนักงานเศรษฐกิจการคลัง (สศค.) พ.ต.อ.สุมรภูมิ ไทยเขียว ผู้กำกับการ 4 กองบังคับการตำรวจปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) และนายบินสุ กลั่นกลิ่น นักสืบสวนชำนาญการพิเศษ กองที่ 4 สำนักงานป้องกันและปราบปรามการฟอกเงิน (ปปง.) แถลงข่าวจับกุมเครือข่ายแชร์ลูกโซ่ บมจ.พีบี.สมาร์ทฟาร์เมอร์ (PB. Smart Farmer)
จากกรณีโฆษณาชักชวนให้ประชาชนร่วมลงทุนกับบริษัทโดยเสนอให้ผลตอบแทนสูง เข้าข่ายลักษณะของเครือข่ายแชร์ลูกโซ่ โดยมีจำนวนผู้เสียหายกว่า 50,000 ราย เมื่อวันที่ 11 มิถุนายน 2563 ณ สำนักงานตำรวจแห่งชาติ
สำหรับประชาชนที่ได้รับความเสียหายสามารถแจ้งความร้องทุกข์ได้ที่ กก.4 บก.ปอศ. โดยกรอกแบบฟอร์มลงทะเบียนผู้เสียหายคดี PB Smart Farmer ของ บก.ปอศ. ได้ที่ลิงก์ https://bit.ly/3dU18A2 และผู้ลงทุนสามารถตรวจสอบรายชื่อบริษัทที่ได้รับอนุญาตให้เสนอขายหลักทรัพย์ต่อประชาชนได้ที่ www.sec.or.th และแอปพลิเคชัน “SEC Check First” และหากมีข้อสอบถามหรือมีเบาะแสเกี่ยวกับการดำเนินการที่น่าสงสัย โปรดแจ้ง SEC Help Center ที่สายด่วนศูนย์บริการประชาชน ก.ล.ต. 1207 เพื่อการตรวจสอบในเชิงลึกต่อไป
 
 
 